
ΔΗΜΟΣ ΤΕΜΠΩΝ

Α Π Ο Σ Π Α Σ Μ Α

Από το αριθ. 15/2017 πρακτικό συνεδρίασης Δ.Σ Δήμου Τεμπών


Σήμερα στις 28 του μήνα Νοεμβρίου του έτους 2017 ημέρα Τρίτη και ώρα 19:00’ το Δημοτικό Συμβούλιο του Δήμου Τεμπών συνήλθε σε τακτική συνεδρίαση στην αίθουσα συνεδριάσεων «Αντλιοστάσιο», ύστερα από την με αριθ. πρωτ. 10380/24-11-17  πρόσκληση του Προέδρου του Δ. Σ.  που δημοσιεύθηκε στον ειδικό χώρο ανακοινώσεων του Δήμου της έδρας και επιδόθηκε με αποδεικτικό στους Συμβούλους αυτού (άρθρο 95 του Ν. 3463/2006) για την συζήτηση και λήψη απόφασης στο κατωτέρω θέμα της ημερήσιας διάταξης.


Πριν από την έναρξη της συνεδρίασης αυτής ο Πρόεδρος διαπίστωσε ότι σε σύνολο ΕΙΚΟΣΙ ΕΠΤΑ ( 27 ) Δημοτικών Σ/λων ήταν:

    Π Α Ρ Ο Ν Τ Ε Σ  ( 22 )

	1. Καρατέγος Μιχάλης 
	
	14. Τσιόπα-Λύτρα Γεωργία  

	2. Τσεργάς Κων/νος
	
	15. Τσέτσιλας Δημήτριος 

	3. 
	
	16. Μανώλης Γεώργιος

	4. Μπουζέκης Ευθύμιος
	
	17. Κυρίτσης Γεώργιος

	5. Νταφούλης Κων/νος
	
	18. Τζέκας Θωμάς

	6. Σαϊτης Αστέριος
	
	19. Καραναστάσης Αθανάσιος 

	7. Έξαρχος Γεώργιος
	
	20. Νικολάου Γεώργιος 

	8. Ζησάκη Ξανθή
	
	21. Μπίκας Χρήστος 

	9. Τσάτσαρης Χρήστος
	
	22. Γκατζόγιας Παναγιώτης

	10. Τσούγιας Χρήστος
	
	23. Μαϊμάρης Δημήτριος 

	11. Διψάνας Αχιλλεύς
	
	24. --

	12. Ζάχος Βασίλειος
	
	25. --

	13. Βλάγκας Ιωάννης
	
	26. --


 Α Π Ο Ν Τ Ε Σ  ( 5 )

	1. Αργυρίου Ιωάννης 
	
	4. Κακαγιάννης Χρήστος

	2. Ντόντος Γεώργιος
	
	5. Πανάγου Ελευθερία 

	3. Τσιαπλές Θωμάς
	
	Αν και νόμιμα κληθέντες



Στην συνεδρίαση προσκλήθηκε και παρέστη ο ΔΗΜΑΡΧΟΣ κ. Κολλάτος Κων/νος.

  
 Στη συνεδρίαση ορίσθηκε ειδικός γραμματέας  η  Κοντογιάννη  Παρασκευή  υπάλληλος του Δήμου για την τήρηση των πρακτικών.


Προσκλήθηκαν και παρέστησαν οι Πρόεδροι των Δημοτικών και Τοπικών  Κοινοτήτων [Ζαφείρης Ζ., Λαϊνας Αθ., Καραπάνου-Μαγαλιού Άννα, Νταής Βασ.] καθώς και οι  εκπρόσωποι Τοπικών Κοινοτήτων [Λαγούρος Ιωάννης, Βλαχοστέργιος Γεώργιος, Μήτσιου Ι., Καραμανές Ν., Σουκοβέλου Πηλία].


 Ο  Πρόεδρος   του δημοτικού συμβουλίου κ. Καρατέγος Μιχάλης  ύστερα από την διαπίστωση ύπαρξης απαρτίας και αφού πρώτα ομόφωνα συμφώνησαν για την συζήτηση του Ε.Η.Δ. θέματος, κήρυξε την έναρξη της συνεδρίασης εισάγοντας το θέμα της ημερήσιας διάταξης για συζήτηση. 

ΘΕΜΑ (1ο) «Συμμετοχή του Δήμου Τεμπών στην ‘Αμφικτυονία Αρχαίων Ελληνικών πόλεων’»

Αριθμός   Απόφασης ( 205)


Το θέμα εισηγήθηκε ο Δήμαρχος κ. Κολλάτος  Κων/νος
Σε μια χώρα με έντονο ιστορικό και πολιτιστικό στοιχείο και κύριο παράγοντα οικονομικής ανάπτυξης τον τουρισμό, πρέπει να πραγματοποιηθούν συντονισμένες προσπάθειες ενίσχυσης και προώθησης στο εξωτερικό των ανωτέρω.

Στα πλαίσια αυτά, πρόκειται να συσταθεί Δίκτυο Πόλεων για την ανάπτυξη πολυεπίπεδης συνεργασίας σε επίπεδο αυτοδιοίκησης για θέματα ιστορίας, πολιτισμού και αθλητισμού μέσω της αναβίωσης του αρχαίου θεσμού της Αμφικτυονίας, με την επωνυμία «Αμφικτυονία Αρχαίων Ελληνικών Πόλεων» και με διακριτικό τίτλο «Αμφικτυονία».

Η «Αμφικτυονία Αρχαίων Ελληνικών Πόλεων» θα είναι Αστική Εταιρεία Μη Κερδοσκοπικού χαρακτήρα με έδρα στο Δήμο Μαραθώνα. Αρχικά θα αριθμεί 160 Δήμους-Μέλη.

Σκοπός του Δικτύου είναι:

· Η κοινή δράση και συνεργασία για θέματα ιστορίας, πολιτισμού και αθλητισμού των ελληνικών Πόλεων του Δικτύου μεταξύ τους, καθώς και με άλλες χώρες της Ευρώπης και του κόσμου, στις οποίες είχαν ιδρυθεί Ελληνικές πόλεις στην αρχαιότητα.

Στόχοι του Δικτύου είναι οι εξής δράσεις: 

· Η ανάδειξη και προαγωγή της διασυνοριακής, διακρατικής ή/και διαπεριφερειακής συνεργασίας μεταξύ των μελών της Εταιρίας για θέματα ιστορίας, πολιτισμού, τουρισμού και αθλητισμού.

· Η συνεργασία της Εταιρίας με Διεθνείς Αυτοδιοικητικούς και Πολιτιστικούς Οργανισμούς, σε τομείς που συμβάλλουν στην υλοποίηση των σκοπών της Εταιρίας. 

· Η ανταλλαγή πληροφοριών και τεχνογνωσίας σε θέματα πολιτισμού και αθλητισμού μεταξύ των μελών της Εταιρίας 

· Η ανάδειξη, προβολή και προώθηση καλών πρακτικών μεταξύ των μελών της Εταιρίας, σε θέματα που αφορούν την ιστορία, τον πολιτισμό, τον τουρισμό και τον αθλητισμό.

· Η ενίσχυση της συμμετοχής των πολιτών και των φορέων των τοπικών κοινωνιών  των μελών της Εταιρίας στα πλαίσια της πολιτιστικής συνεργασίας τους.

Οι πόροι του Δικτύου θα προέρχονται από:

· Επιχορηγήσεις και επιδοτήσεις από δημόσιους και ιδιωτικούς φορείς, εθνικούς, ευρωπαϊκούς (κατά κύριο λόγο την Ευρωπαϊκή Ένωση) και διεθνείς, 

· Χορηγίες και δωρεές φυσικών ή νομικών προσώπων, δημοσίου ή ιδιωτικού δικαίου, καθώς και κληρονομίες και κληροδοσίες,

· Εισφορές των τακτικών μελών, το ύψος των οποίων καθορίζεται με απόφαση  της Γ.Σ.

· Έσοδα από διάφορες δραστηριότητες και εκδηλώσεις που πραγματοποιεί η Εταιρία για την επιδίωξη του σκοπού της, 

· Έσοδα από υπηρεσίες παρεχόμενες σε τρίτους, 

· Συνδρομές και άλλες εισφορές των υποστηρικτών και φίλων της, καθώς και από άλλα περιουσιακά δικαιώματα και στοιχεία που αποκτά η Εταιρεία και από την διαχείρισή τους,

· Άλλες μορφές χρηματοδότησης (συμμετοχική χρηματοδότηση κ.λ.π.)

Ο ρόλος της Αμφικτυονίας είναι συντονιστικός και τα μέλη του διατηρούν την αυτονομία τους ως φορείς της Τοπικής Αυτοδιοίκησης.

Το Δημοτικό Συμβούλιο καλείται να αποφασίσει για τη συμμετοχή του Δήμου Τεμπών, ως τακτικό μέλος στο εν λόγω Δίκτυο σύμφωνα με τους όρους που ορίζονται αναλυτικά στο Καταστατικό Ίδρυσης, του οποίου αντίγραφο έχετε ήδη στα χέρια σας και να εξουσιοδοτήσει τον Δήμαρχο για τις περαιτέρω ενέργειες.


Μετά τα παραπάνω, ΕΙΣΗΓΟΥΜΑΙ:
· Την έγκριση της συμμετοχής του Δήμου Τεμπών στην «Αμφικτυονία Αρχαίων Ελληνικών Πόλεων» 
· Τον ορισμό του Δημάρχου Τεμπών, κ. Κολλάτου Κωνσταντίνου, ως εκπρόσωπου στη Γενική Συνέλευση του Δικτύου με αναπληρώτρια τη δημοτική σύμβουλο κα. Πανάγου Ελευθερία.

Και κάλεσε το Δ.Σ. ν’ αποφασίσει σχετικά 


Το Δημοτικό Συμβούλιο αφού άκουσε τον Πρόεδρο αυτού, έλαβε υπόψη τις κείμενες διατάξεις του Ν.3463/2006, του Ν.3852/2010 και το υπ’ αριθ. 290/16-10-2017 έγγραφο του Δικτύου «Αμφικτυονίας Αρχαίων Ελληνικών Πόλεων» και μετά από διαλογική συζήτηση [Μειοψήφησε ο κ. Μπίκας, ο οποίος διαφώνησε & ψήφισε αρνητικά]
Αποφασίζει  Κατά Πλειοψηφία
· Την έγκριση της συμμετοχής του Δήμου Τεμπών στην «Αμφικτυονία Αρχαίων Ελληνικών Πόλεων» 

· Τον ορισμό του Δημάρχου Τεμπών, κ. Κολλάτου Κωνσταντίνου, ως εκπρόσωπου στη Γενική Συνέλευση του Δικτύου με αναπληρώτρια τη δημοτική σύμβουλο κα. Πανάγου Ελευθερία.


Η παρούσα απόφαση έλαβε τον αριθμό 205/2017

…………………………………………………………………………………………………………………………..………………


Εξαντληθέντων των θεμάτων της ημερήσιας διάταξης λύεται η συνεδρίαση.

Έτσι συντάχθηκε το πρακτικό αυτό, υπογράφεται από όλα τα παρόντα μέλη του Δημοτικού Συμβουλίου ως παρακάτω:

Ο Πρόεδρος


 



   Τα Μέλη


(υπογραφή) 




             

(υπογραφές)

Πιστό αντίγραφο

O Πρόεδρος Δ.Σ.

Καρατέγος  Μιχ.

